หน้ากากเดนนรก

หน้ากากเดนนรก () เป็นซีรีส์มังงะญี่ปุ่น แต่งเรื่องโดยซึอินะ มิอูระ วาดภาพโดยทากาฮิโระ โอบะ เผยแพร่ออนไลน์ผ่านแอปพลิเคชันมังงะบ็อกซ์ของบริษัท DeNA ระหว่างเดือนธันวาคม พ.ศ. 2556 ถึงเดือนมีนาคม พ.ศ. 2562 และร่วมกับสำนักพิมพ์โคดันชะตีพิมพ์เป็นหนังสือมังงะรวมเล่ม (ทังโกบง) รวม 21 เล่ม มังงะภาคต่อชื่อเรื่องว่า หน้ากากเดนนรก arrive () เริ่มเผยแพร่ในเว็บไซต์และแอปพลิเคชันนิตยสารแมกกาซีนพ็อกเก็ตของสำนักพิมพ์โคดันชะในเดือนกรกฎาคม พ.ศ. 2562 และตีพิมพ์เป็นหนังสือมังงะรวมเล่มถึงเล่มที่ 7หน้ากากเดนนรกได้รับการดัดแปลงเป็นซีรีส์อนิเมะออริจินอลเน็ตแอนิเมชัน (ONA) โดยสตูดิโอ Zero-G  ฉายทั่วโลกทางเน็ตฟลิกซ์เมื่อเดือนกุมภาพันธ์ พ.ศ. 2564

เรื่องย่อ
นักเรียนมัธยมปลายฮนโจ ยูริพบว่าตัวเองติดอยู่ในโลกประหลาดที่มีตึกระฟ้าจำนวนนับไม่ถ้วนที่เชื่อมกันด้วยสะพานแขวนและเต็มไปด้วยคนสวมหน้ากากที่ไล่ฆ่าคนอย่างไร้ความปรานี ยูริตั้งใจที่เอาตัวรอดเพื่อทำลายโลกที่ไร้เหตุผลใบนี้

ตัวละคร

นักเรียนหญิงผู้ถูกส่งมาโลกประหลาดที่เต็มไปด้วยตึกระฟ้าที่เธอและคนอื่น ๆ ถูกนักฆ่าสวมหน้ากากสีขาวลึกลับไล่ฆ่า เมื่อรู้ว่าพี่ชายถูกส่งมาที่โลกประหลาดนี้เช่นกัน สองพี่น้องจึงตัดสินใจหาตัวกันให้เจอและหาทางหนี 

หนึ่งในคนที่ถูกส่งมาโลกประหลาดที่เต็มไปด้วยตึกระฟ้า แต่เดิมเป็นคนที่ถูกรังแกและถูกเพิกเฉยจากทุกคนรวมไปถึงพ่อแม่ เมื่อเข้ามาในโลกใหม่มายูโกะทำตนเป็นนักฆ่าเลือดเย็นที่ไม่ไว้ใจใครอื่น แต่หลังจากได้ยูริช่วยไว้ มายูโกะก็กลับอุทิศตนเมื่อช่วยเหลือยูริ

ผู้เข้าใกล้พระเจ้าและเป็นผู้ใช้เรลกัน เป็นคนสุภาพและไร้เดียงสา เดิมอยู่ในสังคมผู้ดีจึงไม่สามารถเข้าใจความอันตรายของโลกตึกระฟ้าเมื่อแรกมาถึง ตลอดการเดินทางไปกับหน้ากากสไนเปอร์ก็สามารถแสดงความสามารถออกมา แต่ยังคงนิสัยสุภาพและไร้เดียงสา

พี่ชายของยูริและหนึ่งในคนที่ถูกส่งมาโลกตึกระฟ้า เป็นคนที่พึ่งพาได้จึงได้กลายเป็นผู้นำหมู่คนกลุ่มเล็ก ๆ ที่ร่วมกันหาทางออกจากโลกนี้ ขณะเดียวกันก็ติดต่อน้องสาวผ่านโทรศัพท์มือถือเพื่อให้คำแนะนำและแลกเปลี่ยนข้อมูล มีความเกี่ยวข้องกันบางอย่างที่เป็นปริศนากับหน้ากากสไนเปอร์ 

ชายสวมหน้ากากที่เชี่ยวชาญการซุ่มยิง หลังการต่อสู้กับยูริและมายูโกะที่ทำให้หน้ากากร้าวจึงเริ่มได้สติในฐานะมนุษย์คืนมา 

หนึ่งในผู้เข้าใกล้พระเจ้า

เทวดาที่รับใช้ไอคาวะ 

หนึ่งผู้เข้าใกล้พระเจ้าผู้ควบคุมเทวดาไอนส์และสไว เดิมคิดการจะครองตำแหน่งพระเจ้าที่สมบูรณ์ แต่หลังจากพ่ายแพ้ยูริได้กลายมาเป็นพรรคพวกของยูริ

รูปแบบต่าง ๆ

มังงะ
มังงะเผยแพร่ออนไลน์ผ่านแอปพลิเคชัน Manga Box ของบริษัท DeNA ตั้งแต่เดือนธันวาคม พ.ศ. 2556 ถึงเดือนมีนาคม พ.ศ. 2562 สำนักพิมพ์โคดันชะได้ถือลิขสิทธิ์ตีพิมพ์เป็นหนังสือการ์ตูนรวมเล่ม (ทังโกบง) ทั้งหมด 21 เล่ม มังงะภาคต่อชื่อเรื่องว่า หน้ากากเดนนรก arrive เผยแพร่ทางเว็บไซต์และแอปพลิเคชัน Magazine Pocket ของสำนักพิมพ์โคดันชะตั้งแต่เดือนกรกฎาคม พ.ศ. 2562

ในประเทศไทย มังงะหน้ากากเดนนรก และ หน้ากากเดนนรก arrive ถือครองลิขสิทธิ์ตีพิมพ์โดยสำนักพิมพ์รักพิมพ์

อนิเมะ
ในเทศกาลอนิเมะเน็ตฟลิกซ์เมื่อวันที่ 26 ตุลาคม พ.ศ. 2563 ได้มีการประกาศการดัดแปลงหน้ากากเดนนรกเป็นซีรีส์อนิเมะออริจินอลเน็ตแอนิเมชัน (ONA) จะเผยแพร่ในเดือนกุมภาพันธ์ พ.ศ. 2564 ในกลางเดือนมกราคม พ.ศ. 2564 เน็ตฟลิกซ์ได้เผยกำหนดการเผยแพร่ของซีรีส์ในวันที่ 25 กุมภาพันธ์ทางบริการสตรีมมิง อนิเมะสร้างโดยสตูดิโอซีโร-จี กำกับโดยมาซาฮิโระ ทากาตะ เขียนบทโดยโทกะ มาจิดะ ออกแบบตัวละครโดยโยอิจิ อูเอดะ รับผิดชอบดนตรีประกอบอนิเมะโดยทัตสึโอะและโยอจิ ซาไก วง EMPiRE ร้องเพลงเปิดชื่อเพลงว่า "HON-NO," ส่วนวง Have a Nice Day! ร้องเพลงปิดชื่อเพลงว่า "วาตาชิ โนะ นะ วะ บลู"(.

หมายเหตุ

อ้างอิง

แหล่งข้อมูลอื่น

เว็บไซต์ทางการของมังงะ 
เว็บไซต์ทางการของมังงะภาคต่อ 
เว็บไซต์ทางการของอนิเมะ 

มังงะที่ตีพิมพ์ในปี พ.ศ. 2556
อนิเมะที่ออกฉายในปี พ.ศ. 2564
การ์ตูนญี่ปุ่นแนวเขย่าขวัญ
การ์ตูนญี่ปุ่นแนวโชเน็ง
อนิเมะออริจินอลของเน็ตฟลิกซ์
ผลงานต้นฉบับภาษาญี่ปุ่นของเน็ตฟลิกซ์
รักพิมพ์